Ռուսաստանը դրանից այնպես էր գազազել, որ վարչապետ Մեդվեդեւը հայտարարել էր, թե սաուդյան կոալիցիայի մուտքը Սիրիա կարող է բախում ստեղծել սիրիական կոնֆլիկտում ներքաշված բոլոր երկրների միջեւ: Այլ կերպ ասած՝ համաշխարհային պատերազմ էր կանխատեսել: Բայց արի ու տես, որ Մեդվեդեւի արմագեդոնյան տեսիլքներն առանձնապես չհուզեցին մնացյալ աշխարհին: Օրվա վերջում, բրյուսելյան խորհրդակցությունից հետո, Սաուդյան Արաբիան հայտարարեց, որ Սիրիա մտնելու իր որոշումը վերջնական է: